มหาวิทยาลัยอัมสเตอร์ดัม

มหาวิทยาลัยอัมสเตอร์ดัม (ดัตช์: Universiteit van Amsterdam) เป็นมหาวิทยาลัยเก่าแก่ของรัฐตั้งอยู่ในกรุงอัมสเตอร์ดัม ประเทศเนเธอร์แลนด์ ก่อตั้งเมื่อปี ค.ศ. 1632 โดยสภาเทศบาลของเมือง เป็นมหาวิทยาลัยที่เก่าแก่เป็นอันดับที่ 3 ของประเทศเนเธอร์แลนด์ เป็นหนึ่งในมหาวิทยาลัยวิจัยขนาดใหญ่ที่ใหญ่ที่สุดของยุโรป มีนักศึกษา 31,186 คน บุคลากร 4,794 คน และนักศึกษาระดับปริญญาเอก 1,340 คน และมีจำนวนนักศึกษาแรกเข้าต่อปีสูงที่สุดในเนเธอร์แลนด์ วิทยาเขตหลักตั้งอยู่ในกลางกรุงอัมสเตอร์ดัม และมีคณะต่าง ๆ ตั้งอยู่ในเขตรอบนอก มีทั้งหมด 7 คณะด้วยกัน ได้แก่ คณะมนุษยศาสตร์ คณะสังคมศาสตร์ คณะพฤติกรรมศาสตร์ คณะเศรษฐศาสตร์และบริหารธุรกิจ คณะวิทยาศาสตร์ คณะนิติศาสตร์ คณะแพทยศาสตร์ และคณะทันตแพทยศาสตร์ มหาวิทยาลัยอัมสเตอร์ดัมมีผู้ได้รับรางวัลโนเบลมากถึง 6 คน และมีนายกรัฐมนตรีเนเธอร์แลนด์ที่สำเร็จการศึกษาจากมหาวิทยาลัยแห่งนี้มาแล้ว 5 คน มักจะได้รับการจัดอันดับให้อยู่ใน 100 อันดับแรกของบรรดามหาวิทยาลัยที่ดีที่สุดในโลกอยู่เสมอ ๆ โดยมีชื่อเสียงในสาขาภาษาศาสตร์ สังคมวิทยา ปรัชญา ภูมิศาสตร์ วิทยาศาสตร์ เศรษฐศาสตร์ บัญชี และการเงิน อ้างอิง